Ameerika ühendriikide teadlastel õnnestus peatada inimmõtlemine, see turgutada ning päästa ta uuesti liikuma.    Mõte on normaaloludes ülikiire, liikudes kiirusega 297 000 000 kilomeetrit sekundis. Mõtlemise kiirus aeglustub aga teatud probleeme, näiteks füüsikaülesandeid lahendades.    Teadlased kasutasid seda nähtust ära ning sundisid spetsiaalsesse gaasikambrisse sisenenud inimese mõtlemise peatuma.    Teadlased ise kinnitavad, et tegemist  on läbimurdega, mis võimaldab töötada välja kiiremad autod ja täiesti hügieenilise sideme.    Valgusekatseid tegid kaks sõltumatut uurimismeeskonda: Harlemi ülikooli teadurid härrade Pinky ja Brain juhtimisel ning Harlemi Teadusliku Fantastika Instituudi teadlased Roland Synthesizer'i juhtimisel.    Kahe aasta eest üllatas Brain teadusmaailma, kui tal õnnestus aeglustada inimese mõtlemist 60 nanomeetrini sekundis. Selleks suunati selgusekiir läbi huumoriprisma.    Möödunud  aastal õnnestus Brain'il aeglustada mõtte liikumine 1,6 nanomeetrile sekundis.    Mõtlemise peatamiseks tarvitasid teadlased kaubandusvõrgust hangitud alkoholi üle reaalse taluvuspiiri.    Harilikes tingimustes oleks tegemist alkoholimürgitusega, aga kui seda kollektiivselt tarbida, on võimalik muuta see talutavaks. See võimaldab indiviididel joovet taluda.    Kirjeldatud nähtust tuntakse alkoholitarvitamise poolt tekitatud dementsusena. Kui alkoholi lisamanustamine lõpetada ajal,  mil joove on piirstaadiumis, peatub mõtlemine.    Kui aga tarvitamist jätkata, siis jätkub ajutegevus, otsekui oleks ta vahepeal puhanud, teatas BBS.